मुंबई। अगले आम चुनाव में भाजपा का साथ छोड़ने का ऐलान करने वाली कट्टर हिंदूवादी पार्टी शिवसेना ने अपनी सहयोगी पार्टी पर निशाना साधा है। शिवसेना ने कहा है कि भाजपा ने अगर अपने मौजूदा सहयोगियों के साथ महत्वपूर्ण मुद्दों पर सहमति कायम नहीं की तो उसे जल्द ही दूसरे ग्रह से अपने गठबंधन के सहयोगी ढूंढने पड़ेंगे। शिवसेना का ये बयान आंध्रप्रदेश के मुख्यमंत्री एन चंद्रबाबू नायडू के उस बयान के बाद आया है जिसमें उन्होंने कहा था कि उन्हें भी शायद बीजेपी से खुद को अलग करने को मजबूर होना पड़ेगा।